István Szondy

István Szondy (29. joulukuuta 1925 Berettyóújfalu, Hajdú-Bihar – 31. toukokuuta 2017) oli unkarilainen urheilija, joka edusti maataan kolmissa perättäisissä kesäolympialaisissa (1948–1956) nykyaikaisessa viisiottelussa ja ratsastuksessa.

Lontoossa 1948 Szondy kilpaili nykyaikaisessa viisiottelussa yksilökilpailussa ja sijoittui kahdeksanneksitoista. Helsingissä 1952 hän osallistui sekä yksilö- että joukkuekilpailuun saaden ensin mainitussa pronssia ja jälkimmäisessä kultamitalin. Vuonna 1956 hän osallistui sekä esteratsastukseen että joukkue-esteratsastukseen mutta ei yltänyt kummassakaan mitaleille.

Lähteet 

Unkarilaiset nykyaikaiset viisiottelijat
Unkarilaiset esteratsastajat
Unkarilaiset olympiavoittajat
Vuonna 1925 syntyneet
Vuonna 2017 kuolleet